તે દરમિયાન ગાંધીનગરમાં CCTV ફૂટેજમાં એક પ્રાણી દેખાયું હતું. જેનાં આધારે વન વિભાગે સધન તપાસ કરી હતી. જેમાં ગાંધીનગર નજીક આવેલા થર્મલ પાવર સ્ટેશન જીઈબી નજીક બોર નંબર 27 પાસે એક દિપડા જેવું પ્રાણી દેખાયું હતું. વન વિભાગે તેનું બારીકાઈથી નિરીક્ષણ કરતા આ પ્રાણી દીપડો નહીં પરંતુ જંગલી બિલાડી હોવાની પુષ્ટિ કરવામાં આવી હતી. જેનાં કારણે વન વિભાગ સહિત જીઈબીનાં વસાહતીઓને દિવાળીના તહેવારોમાં દીપડાના ભયથી ઘણી રાહત મળી હતી. જ્યારે સચિવાલયમાં ઘૂસ્યા બાદ પુનીત વન નજીકથી પકડાયેલો પકડાયેલા દીપડાને ચિપ લગાવવા માટે સાસણ ગીર લઈ જવામાં આવ્યો હોવાનું વનવિભાગે જણાવ્યું છે. તો સોમવારે અભેદ સુરક્ષા ધરાવતા સચિવાલય ઘુસેલા આ દીપડાએ સલામતીની પોલ ખોલતા સમગ્ર સચિવાલય સંકુલના તમામ દરવાજાની નીચે પ્રોટેક્શન રોડ તે જ દિવસે સાંજે નાખી દેવામાં આવ્યા હતા.